CELEX: E2019P0004
Language: fi
Date: 2019-06-28 00:00:00
Title: Norges Høyesterettin 28 päivänä kesäkuuta 2019 päivätty pyyntö saada EFTAn tuomioistuimelta neuvoa-antava lausunto asiassa Melissa Colleen Campbell v. Norjan hallitus (Asia E-4/19)2019/C 351/12

17.10.2019   
            
            
               FI
            
            
               Euroopan unionin virallinen lehti
            
            
               C 351/15
            
         
      Norges Høyesterettin 28 päivänä kesäkuuta 2019 päivätty pyyntö saada EFTAn tuomioistuimelta neuvoa-antava lausunto asiassa Melissa Colleen Campbell v. Norjan hallitus
      (Asia E-4/19)
      (2019/C 351/12)
      Norges Høyesterett (Norjan korkein oikeus) on esittänyt EFTAn tuomioistuimelle 28 päivänä kesäkuuta 2019 päivätyn pyynnön neuvoa-antavan lausunnon saamiseksi asiassa Melissa Colleen Campbell v. Norjan hallitus. Pyyntö saapui tuomioistuimen kirjaamoon 28 päivänä kesäkuuta 2019 ja koskee seuraavia kysymyksiä:
      
                  1.
               
               
                  Kun otetaan huomioon unionin tuomioistuimen viimeaikainen oikeuskäytäntö, jossa on säilytetty suuren jaoston 12 päivänä maaliskuuta 2014 asiassa C-456/12, O. ja B., antamassa tuomiossa esitetty kanta johdetusta oleskeluoikeudesta, ja kun perustana on yhdenmukaisuusperiaate, voidaanko direktiivin 2004/38/EY 7 artiklan 1 kohdan b alakohtaa, luettuna yhdessä sen 7 artiklan 2 kohdan kanssa, soveltaa vastaavasti tilanteeseen, jossa ETA:n kansalainen palaa kotivaltioon yhdessä perheenjäsenen kanssa?
               
            
                  2.
               
               
                  Mitä merkitsee direktiivin mukainen ”yhtäjaksoisen” oleskelun vaatimus, sellaisena kuin se on esitetty EFTAn tuomioistuimen 26 päivänä heinäkuuta 2016 asiassa E-28/15, Jabbi, antaman tuomion 80 kohdassa? Erityisen hyödyllisinä pidettäisiin EFTAn tuomioistuimen kannanottoja seuraaviin kysymyksiin:
                  
                              a)
                           
                           
                              voiko oleskelu keskeytyä, ja jos voi, missä määrin, ja
                           
                        
                              b)
                           
                           
                              voivatko mahdollisen keskeytyksen syyt, esimerkiksi työhön liittyvät syyt, olla merkityksellisiä arvioitaessa, onko oleskelu direktiivissä tarkoitetulla tavalla yhtäjaksoinen.
                           
                        
            
                  3.
               
               
                  Mitä vaaditaan sen edellytyksen täyttymiseksi, jonka mukaan ETA:n kansalaisen oleskelun vastaanottavassa valtiossa on täytynyt olla tosiasiallista, jotta se mahdollistaa perhe-elämän tässä valtiossa, kuten todetaan muun muassa EFTAn tuomioistuimen asiassa E-28/15, Jabbi, 26 päivänä heinäkuuta 2016 antaman tuomion 80 kohdassa, unionin tuomioistuimen asiassa C-456/12, O. ja B., 12 päivänä maaliskuuta 2014 antaman tuomion 51 kohdassa, luettuna yhdessä sen 56 ja 57 kohdan kanssa, sekä unionin tuomioistuimen asiassa C-673/16, Coman, 5 päivänä kesäkuuta 2018 antaman tuomion 24 ja 26 kohdassa, ja kun edellytystä tarkastellaan lisäksi direktiivin 35 artiklaan sisältyvän oikeuksien väärinkäyttöä koskevan säännöksen valossa?